Α4-0257/95

Ψήφισμα σχετικά με το ενημερωτικό έγγραφο της Επιτροπής για τις Καινοτόμες Δράσεις στο πλαίσιο των Διαρθρωτικών Ταμείων 1994-1999, προσανατολισμοί για το δεύτερο πρόγραμμα δράσεων στα πλαίσια του Άρθρου 10 του Κανονισμού EΤΠΑ 1994- 1999 (C4-0453/95).

Το Ευρωπαϊκό Κοινοβούλιο,

- έχοντας υπόψη το ενημερωτικό έγγραφο της Επιτροπής σχετικά με το Άρθρο 10 του Κανονισμού ΕΤΠΑ (κανονισμός (ΕΟΚ) 2083/93 του Συμβουλίου σχετικά με τις διατάξεις εφαρμογής (ΕΟΚ) 2052/88 όσον αφορά το ΕΤΠΑ) ((ΕΕ L 193 της 31.7.93, σ. 34)), το οποίο υποβλήθηκε σύμφωνα με τον «Κώδικα Συμπεριφοράς» της 13 Ιουλίου 1993, σχετικά με την εφαρμογή από την Επιτροπή των διαρθρωτικών πολιτικών ((ΕΕ C 255 της 20.9.1993, σ. 19)),

- έχοντας υπόψη την έκθεση της Επιτροπής Περιφερειακής Πολιτικής (Α4- 0257/95),

Α. εκτιμώντας ότι μια από τις κυριότερες προτεραιότητες της Ένωσης είναι να εργασθεί για την αρμονική ανάπτυξη και την προαγωγή της οικονομικής και κοινωνικής συνοχής μέσω, μεταξύ άλλων, της διαρθρωτικής δράσης,

Β. εκτιμώντας ότι η διαρθρωτική δράση θα πρέπει να εφαρμοσθεί στα πλαίσια της μέριμνας για αποκλειστικότητα που συνεπάγεται συγκέντρωση των πιστώσεων στις λιγότερο ευνοημένες περιοχές, για τις οποίες αποφασίσθηκαν ειδικά κριτήρια επιλεξιμότητας, προκειμένου να μειωθούν οι οικονομικές και κοινωνικές διαφορές,

Γ. εκτιμώντας ότι θα πρέπει να διερευνηθούν οι θετικές στρατηγικές περιφερειακής ανάπτυξης με βάση συνολικές οριζόντιες πολιτικές, συμπεριλαμβανομένων και μελετών και πειραματικών σχεδίων περιφερειακής ανάπτυξης γενικά και καινοτόμων δράσεων όπως ορίζονται στο Άρθρο 10 του Κανονισμού του ΕΤΠΑ,

Δ. εκτιμώντας ότι οι μελέτες αυτές και τα σχέδια αποτελούν την ευκαιρία για τις τοπικές και περιφερειακές αρχές των ζωνών που υπάγονται ή όχι στους εν λόγω στόχους και που καλύπτουν το σύνολο της Κοινοτικής Επικράτειας να συμμετάσχουν στα ευρωπαϊκά προγράμματα και να προβούν στην ανταλλαγή της τεχνογνωσίας μεταξύ τους,

Ε. εκτιμώντας ότι το εθνικό δίκαιο πολυαρίθμων κρατών μελών δεν επιτρέπει στις τοπικές και περιφερειακές αρχές τους να συμπήξουν, με τις τοπικές και περιφερειακές αρχές άλλων μελών, ενώσεις που να έχουν νομική προσωπικότητα,

ΣΤ. εκτιμώντας ότι η κατάσταση αυτή συνιστά απαράδεκτο εμπόδιο για την ανάπτυξη της διαπεριφερειακής συνεργασίας και ότι ως εκ τούτου καθίσταται αναγκαία η ταχεία δημιουργία ενός καταλλήλου νομικού πλαισίου επί κοινοτικού επιπέδου,

Ζ. εκτιμώντας ότι το τελείως απαράδεκτο μέγεθος της ανεργίας παντού στην Ένωση και η πρόκληση της ΟΝΕ επιβάλλουν την διερεύνηση νέων στρατηγικών τοπικής και περιφερειακής ανάπτυξης,

Η. εκτιμώντας ότι οι τοπικές και περιφερειακές αρχές και οι κοινωνικοί εταίροι σε τοπικό επίπεδο έχουν ζωτικό ρόλο να διαδραματίσουν στον τομέα της διαπεριφερειακής συνεργασίας, όχι μόνο λόγω της γνώσης τους περιφερειακής πολιτικής και της σχετικής γενικής στρατηγικής και της ευαισθητοποίησής τους προς το θέμα αυτό, αλλά επίσης ως σημαντική πηγή και παράγων ώθησης της ενδογενούς περιφερειακής ανάπτυξης και δημιουργίας θέσεων απασχόλησης,

Θ. εκτιμώντας ότι η ευρύτερη συμμετοχή τοπικών και περιφερειακών αρχών της Ευρωπαϊκής Ένωσης και η συνεργασία μεταξύ της Ευρωπαϊκής Ένωσης και των εν λόγω αρχών, καθώς και η αμοιβαία ανταλλαγή εμπειριών και πληροφοριών μπορεί να συμβάλει στη σμίκρυνση του δημοκρατικού ελλείματος.

Ι. εκτιμώντας ότι η προηγούμενη περίοδος χρηματοδότησης στα πλαίσια του Άρθρου 10 προκάλεσε σημαντικό ενδιαφέρον και κατέληξε σε αξιοσημείωτα αποτελέσματα,

ΙΑ. εκτιμώντας ότι οι πρωτοβουλίες τοπικής ανάπτυξης απετέλεσαν τον κύριο λόγο για την σύνταξη του Αρθρου 10 και ότι ενισχύθηκαν εκ των υστέρων κατά την μεταρρύθμιση της σχετικής νομοθεσίας για τα Διαρθρωτικά Ταμεία το 1993,

ΙΒ. εκτιμώντας ότι παρόμοια συμμετοχή σε τοπικό επίπεδο είναι απαραίτητη για την επιτυχημένη εφαρμογή των Διαρθρωτικών Ταμείων καθώς επίσης κατά τον προγραμματισμό και την κατάρτιση των προγραμμάτων,

ΙΓ. εκτιμώντας ότι η ευρεία πλειοψηφία των τοπικών αρχών στην Ευρώπη είναι ελλιπώς ενημερωμένη και γνωρίζει ελάχιστα για τα προγράμματα της Ευρωπαϊκής Ένωσης,

ΙΔ. εκτιμώντας ότι οι διαδικασίες που διέπουν τα Διαρθρωτικά Ταμεία γενικά και το Άρθρο 10 συγκεκριμένα αποτελούν εμπόδιο στην ενημέρωση και την ευαισθητοποίηση των μικρότερων αρχών και άλλων μονάδων που δεν έχουν καμία παλαιότερη εμπειρία στα ευρωπαϊκά προγράμματα,

ΙΕ. εκτιμώντας ότι το Συμβούλιο Υπουργών επιζητεί να εξετάσει πιθανά προγράμματα πριν από την έγκρισή τους από την Ευρωπαϊκή Επιτροπή, γεγονός που αντιβαίνει στην διαδικασία που αποφασίσθηκε κατά την πρώτη περίοδο χρηματοδότησης με βάση το Άρθρο 10,

ΙΣΤ. εκτιμώντας ότι 1% το ανώτερο από τη χρηματοδότηση του ΕΤΠΑ για το 1995- 1999, δηλαδή 141 εκατομμύρια ECU (σε τιμές του 1992), μπορεί να διατεθεί στα πλαίσια του Αρθρου 10 και ότι ο προτεινόμενος φάκελλος είναι της τάξεως των 400 εκατομμυρίων ECU μόνο,

ΙΖ. εκτιμώντας ότι δημιούργησε με ίδια πρωτοβουλία συμπληρωματική θέση του προϋπολογισμού Β2-600 για την προαγωγή των ανταλλαγών εμπειριών μεταξύ των τοπικών και περιφερειακών αρχών,

ΙΗ. επειδή κρίνει απαραίτητη τη συνεργασία μεταξύ των προγραμμάτων που υπάγονται στο Άρθρο 10, των άλλων δράσεων που υπάγονται στα Διαρθρωτικά Ταμεία, συμπεριλαμβανομένων και των Κοινοτικών Πρωτοβουλιών, και των άλλων πολιτικών και προγραμμάτων της Ένωσης,

ΙΘ. εκτιμώντας ότι η εξέλιξη προς ένα νομοθετικό μηχανισμό σε επίπεδο Ένωσης ή η εφαρμογή παρόμοιου μηχανισμού μπορεί να συμβάλει στην αντιμετώπιση των υφισταμένων προβλημάτων κοινωνικού και οικονομικού αποκλεισμού καθώς και περιβαλλοντικής υποβάθμισης στις αστικές ζώνες,

1. καλεί την Επιτροπή να θεσπίσει σαφείς, περιεκτικές και ευέλικτες κατευθύνσεις που δεν θα παρεμποδίσουν την καινοτομία ή τη δημιουργικότητα[semigr ]

2. προτείνει η προαγωγή της τοπικής και περιφερειακής βιώσιμης ανάπτυξης, της συμμετοχής και της εταιρικής σχέσης να αποτελέσει τον κοινό παρονομαστή όλων των δραστηριοτήτων που πραγματοποιούνται στα πλαίσια του Άρθρου 10 και να δοθεί νέα συνοχή στο πρόγραμμα[semigr ]

3. καλεί την Επιτροπή να πραγματοποιήσει σειρά τροποποιήσεων για την ενθάρρυνση στη συμμετοχή των αρχών μικρότερης διάστασης και των άλλων μονάδων που ποτέ δε συμμετείχαν σε ευρωπαϊκά προγράμματα, δηλαδή στην αποκεντρωμένη διάδοση της ενημέρωσης, στην ενθάρρυνση της μετάφρασης εγγράφων σε γλώσσα αντιληπτή για τους ενδιαφερομένους και τους τοπικούς πολιτικούς παράγοντες, τόσο σε επίπεδο Ευρωπαϊκής Ένωσης όσο και σε επίπεδο κρατών μελών, στην μεγαλύτερη ευελιξία των μηχανισμών συγχρηματοδότησης, στην εφαρμογή ενιαίας υπηρεσίας τεχνικής συνδρομής που θα συνεργάζεται, όπου είναι δυνατό, με ενώσεις που εδρεύουν στις περιφέρειες με σκοπό να παράσχει τις υπηρεσίες της από το στάδιο της υποβολής αιτήσεων μέχρι το στάδιο της ολοκλήρωσης, στο σεβασμό των ιδίων αρμοδιοτήτων της τοπικής αυτοδιοίκησης, οι οποίες διαφέρουν ανά κράτος- μέλος, στην ενίσχυση του πειραματισμού, στην κατάργηση των ορίων στον τομέα του πληθυσμού και των οικονομικών πόρων, στην απόδοση προτεραιότητας στα προγράμματα που χειρίζονται κατευθείαν οι τοπικές και περιφερειακές αρχές καθώς επίσης στις προτάσεις στις οποίες συμμετέχουν παρόμοιοι εταίροι προκειμένου να εφαρμοσθεί η αρχή της ισότητας πρόσβασης στο πρόγραμμα για το σύνολο των τοπικών αρχών, ανεξαρτήτως μεγέθους[semigr ]

4. καλεί το Συμβούλιο να παραιτηθεί από την εξέταση κάθε προτεινόμενου σχεδίου κατά τρόπον ώστε να αποκατασταθεί μια άμεση διαδικασία έγκρισης και χωρίς γραφειοκρατική επιβάρυνση μεταξύ της Επιτροπής και των ενδιαφερομένων τοπικών ή περιφερειακών αρχών[semigr ]

5. ζητεί από το Συμβούλιο να αναλάβει πρωτοβουλίες που θα καταστήσουν δυνατή αφενός μεν τη μεγαλύτερη συμμετοχή των τοπικών και περιφερειακών αρχών στη χάραξη των προγραμμάτων τους, αφετέρου δε τη δέουσα προσοχή και σεβασμό, στο πλαίσιο της διαδικασίας λήψεως αποφάσεων, προς τις προτεραιότητες που οι ίδιες θα έχουν ορίσει[semigr ]

6. εφιστά την προσοχή της Επιτροπής επί του γεγονότος ότι, κατά τη δημοσίευση της πρόσκλησης υποβολής προσφορών για την επιλογή των δράσεων που εμπίπτουν στο άρθρο 10, ορισμένα σχέδια θα μπορούσαν να έχουν χαρακτήρα συμπληρωματικό σε σχέση με τους διάφορους στόχους που έχουν τεθεί και της ζητεί να καταδείξει την αναγκαία ευελιξία προβλέποντας το ενδεχόμενο αυτό κατά τη σύνταξη των προσκλήσεων για την υποβολή προσφορών[semigr ]

7. καλεί την Επιτροπή να επιδείξει πραγματικό πνεύμα συνεργασίας με τις ενώσεις των τοπικών και περιφερειακών αρχών σε όλα τα στάδια της υλοποίησης του προγράμματος που υπάγεται στο Άρθρο 10, κυρίως παρέχοντας σ'αυτές την άμεση εκπροσώπηση στο πλαίσιο ομάδων ανεξαρτήτων εμπειρογνωμόνων και επιτρέποντας σ'αυτές να καταθέτουν τις αιτήσεις εξ ονόματος μέρους ή του συνόλου των μελών τους[semigr ]

8. καλεί τις αρμόδιες αρχές του προϋπολογισμού να λάβουν μέτρα ώστε να εξασφαλίσουν την τήρηση του επιπέδου του 1% που προβλέπεται για το 1994- 1999 και ζητεί την όσο το δυνατόν ταχύτερη αύξηση των ποσών που διατίθενται για την περιφερειακή οικονομική ανάπτυξη ώστε να αποκατασταθεί η ισότητα με τη διαπεριφερειακή συνεργασία[semigr ]

9. ζητεί να διατηρηθεί και να ενισχυθεί η θέση του προϋπολογισμού Β2-600 προκειμένου να διευρυνθεί η συμμετοχή των τοπικών αρχών μικρής διάστασης και να πολλαπλασιασθούν οι ευκαιρίες ανταλλαγής εμπειριών[semigr ]

10. ζητεί από την Επιτροπή να προωθήσει την επικοινωνία και τις ανταλλαγές μεταξύ των φορέων της διαπεριφερειακής συνεργασίας δημιουργώντας με τη βοήθεια των τεχνολογιών και των αρτηριών πληροφοριών, τα κατάλληλα μέσα για την προώθηση της επικοινωνίας αυτής και τη διάδοση των πρωτοβουλιών συνεργασίας[semigr ]

11. προτείνει σχετικώς τη δημιουργία σε μία θέση του ιντερνέτ τύπου EUROPA ενός σταθμού εξυπηρέτησης ο οποίος θα παρέχει τη δυνατότητα σε όλους τους παράγοντες της διαπεριφερειακής συνεργασίας να ενημερώνονται αμέσως για όλες τις τεχνικές και κανονιστικές διατάξεις που διέπουν αυτή τη συνεργασία, σταθμός που θα τους επιτρέπει να διαδίδουν τις εργασίες τους, να ανταλλάσσουν τις εμπειρίες τους ή ακόμα να καταθέτουν ιδέες και να αναζητούν εταίρους ενόψει μελλοντικών δράσεων[semigr ]

12. θεωρεί ότι θα πρέπει να δοθεί μεγαλύτερη προσοχή στις θαλάσσιες και απόκεντρες περιφέρειες, κυρίως στα νέα κράτη-μέλη, στις περιφέρειες που δεν διαθέτουν τοπική κυβέρνηση και στα σχέδια που συμβάλλουν στους στόχους της Ευρώπης 2000+ καθώς και στις αναφυόμενες Μεσογειακές Στρατηγικές και τις Στρατηγικές για την Κεντρική και Ανατολική Ευρώπη[semigr ]

13. ζητεί να καταρτισθούν πειραματικά σχέδια για τις πόλεις μικρών διαστάσεων που ευρίσκονται εκτός των ζωνών που υπάγονται στον εν λόγω στόχο, π.χ. οι νέες πόλεις και οι παραθαλάσσιες πόλεις που ευρίσκονται σε μαρασμό, και να πραγματοποιηθούν μελέτες σχετικά με τις επιπτώσεις των διαφόρων ευρωπαϊκών πολιτικών στις αστικές ζώνες καθώς και στις περιοχές που συνορεύουν με αυτές[semigr ]

14. ζητεί να συμμετάσχουν οι ομάδες των μικρών δήμων που ανήκουν στην ίδια περιφέρεια ή περιοχή στις δράσεις του προγράμματος το οποίο υλοποιείται βάσει του άρθρου 10, με στόχο την ενίσχυση της τοπικής συνεργασίας μεταξύ ομοιογενών περιοχών οι οποίες διοικούνται από διαφορετικούς δήμους[semigr ] με τον τρόπο αυτόν είναι δυνατόν να αναπτυχθούν συμπράξεις και να αυξηθούν οι πιθανότητες δημιουργίας θέσεων απασχόλησης επί ευρωπαϊκού επιπέδου[semigr ]

15. τονίζει ότι η περιβαλλοντική βιωσιμότητα δεν παρατίθεται ακόμη μεταξύ των προτεραιοτήτων που αναγγέλθηκαν στα πλαίσια του Άρθρου 10 και προτείνει να συμπεριληφθεί το κριτήριο αυτό σε όλα τα προγράμματα χωροταξίας και ιδιαίτερα επίσης στις στρατηγικές τοπικής και περιφερειακής ανάπτυξης έτσι ώστε να συμβάλει στην υλοποίηση της Agenda 21 σε τοπικό επίπεδο[semigr ]

16. υποστηρίζει την εφαρμογή στρατηγικών τοπικής και περιφερειακής οικονομικής ανάπτυξης που θα αποτελέσουν τον απαραίτητο αντίποδα στις συγκεντρωτικές συνέπειες της ενιαίας αγοράς και της μελλοντικής ΟΝΕ, και ζωτικό μέσο για την καταπολέμηση της μαζικής ανεργίας[semigr ]

17. καλεί την Επιτροπή να ενισχύσει το ρόλο της τοπικής ανάπτυξης στη διαρθρωτική δράση γενικά και να βελτιώσει την αποτελεσματικότητά της όσον αφορά την άμεση δημιουργία θέσεων απασχόλησης[semigr ]

18. ζητεί να προβλεφθεί νέος τομέας δράσης που θα ευνοήσει την καινοτομία όσον αφορά τη συμμετοχή των πολιτών και τις δημοκρατικές πρωτοβουλίες για την καταπολέμηση του αποκλεισμού των μειονεκτουσών ομάδων[semigr ]

19. ζητεί από την Επιτροπή να ενθαρρύνει τους τοπικούς συλλογικούς φορείς να συμπεριλάβουν τις συνεργατικές και τις ενώσεις μη κερδοσκοπικού χαρακτήρος ως ισοτίμους εταίρους στην επεξεργασία και την υλοποίηση των σχεδίων πιλότων και ιδιαίτερα όσων αφορούν την απασχόληση, την συνεργασία σε θέματα τοπικής ανάπτυξης και τα αστικά σχέδια[semigr ]

20. υποστηρίζει τη χορήγηση χρηματοδοτήσεων στις τοπικές και περιφερειακές αρχές που ανήκουν σε επιλέξιμες και μη επιλέξιμες περιφέρειες[semigr ]

21. υποστηρίζει κατά συνέπεια τη συνέχιση και την εντατικοποίηση των δραστηριοτήτων που χρηματοδοτούνται στο πλαίσιο του Άρθρου 10 του Κανονισμού του ΕΤΠΑ[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.